text: De gamle i Horsens får top moderne hjælp til toiletbesøgene
  30 januar 2015 kl. 10.33
  Efter en vellykket forsøgsperiode skal samtlige plejehjem i Horsens udstyres med toiletsædeløftere og auto-bidéer. Mere velvære, men også færre varme hænder til de gamle i kommunen.
  Alle plejecentre i Horsens Kommune skal udstyres med toiletsædeløftere og auto-bidéer. Det sker efter to års gode erfaringer med forsøg på Plejecenter Birkely i Østbirk.
  Toiletsædeløfterne hjælper borgerne med at komme ned at sidde ved toiletbesøg og op at stå igen ved at trykke på en knap, som kører sædet op og ned.
  Bidét?et skyller efter med et lunt og blidt brus samt tørring, når et toiletbesøg er overstået.
  Kommunens plejepersonalet har selv afprøvet både toilet og bidéet. Det har været installeret i en tom plejebolig, så de har kunnet prøve oplevelsen på egen krop.
  